
J e g y z ő k ö n y v

Készült Bácsalmás Város Önkormányzata Képviselő-testületének 2017. január 19-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, valamint Nagy Gábor képviselők (5);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Szakola Zoltán hatósági ügyintéző, (3);

Jegyzőkönyvvezető: Deák Szabina testületi ügyintéző;

Távol maradtak: Légrádi Mária, Márai András, Schaffer Tünde képviselők és Turcsányi Csaba képviselők (4).

[bookmark: _GoBack]Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Csémy László és Nagy Gábor képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Csémy László és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a kiegészített meghívó szerinti napirendet javasolja megtárgyalni,. Más indítvány nem lévén a javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

Napirend megállapítása 	Határozat

I.	Bácsalmás Város Önkormányzatának Képviselő-testülete a 2017. január 19-i rendkívüli ülésén az alábbi napirendi pontokat tárgyalja meg:

1. A Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására kiírt pályázat benyújtási határidejének meghosszabbítása (1. sz. előterjesztés)
Zárt ülésen:
1. Stark Géza János és Vámos Gábor Istvánné eladók és Vida Sándor vevő adásvételi szerződése ügyében benyújtott kifogás elbírálása (Z/1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

A Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására kiírt pályázat benyújtási határidejének meghosszabbítása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzáteszi, hogy vannak érdeklődők, ezért javasolja, hogy ha holnap délig nem érkezik be pályázat, hosszabbítsák meg a kiírt pályázat benyújtási határidejét 2017. február 10. 12:00 óráig majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:

A Bácsalmás, Szt. János u. 9. szám alatti, 
30,58 m2-es, a jövőben cukrászdaként hasznosítandó, 
nem lakás célú helyiség bérbeadására kiírt pályázat 
benyújtási határidejének meghosszabbítása	Határozat

Bácsalmás Város Önkormányzatának Képviselő - testülete a Bácsalmás Város Önkormányzata tulajdonában lévő, Bácsalmás, Szent János u. 9. alatti cukrászda rendeltetésű helyiség hasznosítására kiírt pályázat benyújtási határidejét – amennyiben 2017. január 20. 12:00 óráig nem érkezik pályázat – meghosszabbítja 2017. február 10. 12:00 óráig.

	Határidő: 	azonnal

	Felelős: Németh Balázs polgármester
	Operatív felelős: Dervalics Roland városüzemeltetési ügyintéző

	A határozatról értesül:
	- kivonattal:	1. Németh Balázs polgármester
				2. Patocskai Ibolya jegyző
				3. Horváth István Attila PBÜ osztályvezető
				4. Dervalics Roland városüzemeltetési ügyintéző


Több nyílt ülési napirendi pont nem lévén kéri, hogy zárt ülésen folytassák munkájukat, majd az ülést 14 óra 10 perckor berekeszti.

K. m. f.



	Németh Balázs	Patocskai Ibolya
	polgármester	jegyző



	Csémy László	Nagy Gábor
képviselők, jegyzőkönyv-hitelesítők

A képviselő-testület a 2017. január 19-i zárt ülésén a következő határozatot hozta meg:

Stark Géza János és Vámos Gábor Istvánné eladók és 
Vida Sándor vevő adásvételi szerződése ügyében 
benyújtott kifogás elbírálása	Határozat

l.	Bácsalmás Város Önkormányzatának Képviselő-testülete Stark Géza János …………………… sz. alatti lakos és Vámos Gábor Istvánné ……………………………….. mint eladók és Vida Sándor …………………………. sz. alatti lakos, mint vevő az Bácsalmás külterület 0229/43 hrsz. alatt felvett 41 ha 8510 m2 területű, 1159,75 AK értékű, szántó művelési ágú földingatlan 330/717486 tulajdoni hányadának tekintetében 2016. július 11-én kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva ) által 2016. december 19-én kiadott állásfoglalása ellen a vevő részéről a nyitva álló határidőn belül benyújtott kifogást elfogadja és a jogügylet vonatkozásában  kiadott kamarai állásfoglalást megváltoztatja az alábbiak szerint:

Bácsalmás Városi Önkormányzat Képviselő-testülete a tárgyban szereplő adás-vételi szerződés megkötését Vida Sándor …………………. sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII törvénnyel összefüggő egyes rendelkezésekről és átmeneti szabályokról szóló 2013. évi CCXII törvény (a továbbiakban Fétv.) 103/A § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25.§-ának megsértésével került sor, egyébként a kifogást elutasítja. 

Az Alkotmánybíróság 17/2015. (VI. 5.) AB határozatának 2. pontja szerint az  állásfoglalásoknak az alábbiaknak is meg kell felelniük: „Az Alkotmánybíróság a földbizottságok eljárásával kapcsolatos alkotmányos követelményként megállapítja, hogy az Alaptörvény XXVIII. cikk (7) bekezdésében biztosított jogorvoslathoz való alapjog érvényesülése csak akkor biztosított ,ha a) a földbizottságok állásfoglalása a törvényben megkövetelt értékelést olyan részletességgel tartalmazza, hogy annak okszerűsége érdemben is elbírálható a hatósági eljárásban, a hatósági döntés ténybeli megalapozottsága és jogszerűsége pedig nemcsak formai szempontból, hanem érdemben is felülbírálható a bírósági felülvizsgálat során”

A Képviselő-testület álláspontja szerint a kamara állásfoglalását a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24.§ (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24.§ (2) c) pont cb) alpontjának megfelelően állásfoglalása részletesebb, alátámasztott  indokolást, illetve bizonyítást nem tartalmaz, hanem arra hivatkozik, hogy „a Földforgalmi törvény 24. § (2) bekezdés szerinti értékelése során arra következtetésre jutott, hogy a szerződés alkalmas a törvény céljainak, rendelkezéseinek megkerülésére.”
„Köztudomású tény, hogy Vida Sándor nem helyben lakó, életvitelszerű tartózkodási helye máshol van, a más Vida Sándor tulajdonában álló területen saját munkavégzésen alapuló tevékenységet nem folytat.”

Vida Sándor a törvényben megfogalmazott kritériumoknak megfelel, regisztrált földműves, a földeket rendeltetésszerű használat, tehát földművelés céljából vásárolja meg, valamint elővásárlási jogát tulajdonostársként, családi gazdálkodóként gyakorolja. A benyújtott tulajdoni lapok adattartalma szerint a fenti földingatlan tekintetében összesen 69880/717486 tulajdoni hányaddal – ami az ingatlan 9,7%-a – rendelkezik.
	
A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevét nyújtható be. A bírósági felülvizsgálat lehetőségét a 17/2015. (VI. 5.) AB határozat 2. B) pontja biztosítja.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.

A határozat a mező,- és erdőgazdasági földek forgalmáról szóló 2013. évi CXXII. Törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-ban foglaltakon alapul.

A Képviselő-testület hatáskörét a mező- és erdőgazdasági földek forgalmáról szóló 2013. évi CXXII. törvény 68.§ (5) bekezdése; a mező,- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény 103/A.§-a, illetékességét a közigazgatási hatósági eljárás és szolgáltatás általános szabályairól szóló 2004. évi CXL. törvény 21. § (1) b) pontja határozza meg.

Bírósági felülvizsgálat esetén a tárgyalás tartása iránt a közigazgatási hatósági eljárás és szolgáltatás általános szabályairól szóló a 2004. évi CXL. törvény 72. § (1) bekezdés da) pontja alapján kérelem nyújtható be.

2.	A Képviselő-testület felkéri Patocskai Ibolya jegyzőt, hogy a határozat közlésével kapcsolatos teendőket tegye meg.

Határidő: azonnal 
Felelős: Patocskai Ibolya jegyző 

Operatív felelős: Szakola Zoltán hatósági ügyintéző

A határozatról értesül:
- kivonattal:	1. Németh Balázs polgármester 
2. Patocskai Ibolya jegyző
3. Prikidánovics Antal szociális és hatósági osztályvezető
4. Horváth István Attila PBÜ osztályvezető
5. Szakola Zoltán hatósági ügyintéző
- levélben:	1. Vida Sándor 
2. Bács-Kiskun Megyei Kormányhivatal Földhivatala (6000 Kecskemét, Fecske u. 25.  – határozat, kifogás, kamarai állásfoglalás)
3. Nemzeti Agrárgazdasági Kamara Bács-Kiskun Megyei Szervezete (6000 Kecskemét, Tatár sor 6. sz.)

